Document ID: /roh_data/filtered/fineweb-2-filterrobots_roh.jsonl.gz/7569

La crisa da corona chaschuna en Svizra ils proxims onns radund 25 milliardas francs damain entradas da taglia. Questa prognosa fa l'Institut da perscrutaziun da la conjunctura KOF. Sco quai ch'el scriva, quintan ins per quest onn cun 5,5 milliardas francs pli pauc entradas da taglia e per ils proxims dus onns mintgamai 8 milliardas.
La crisa da corona stumpla il pajais er en ina profunda recessiun. Il KOF quinta ch'il product naziunal brut sa reducescha quest onn per 5,5%. La fin d'avrigl ha il SECO prognostitgà ina reducziun da 6,7%.